CELEX: 62010CN0488
Language: el
Date: 2010-10-11 00:00:00
Title: Υπόθεση C-488/10: Αίτηση για την έκδοση προδικαστικής αποφάσεως, την οποία υπέβαλε το Juzgado de lo Mercantil n o 1 de Alicante (Ισπανία) στις 11 Οκτωβρίου 2010 — Celaya Emparanza y Galdos Internacional SA κατά Proyectos Integrales de Balizamientos SL

18.12.2010   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 346/33
            
         Αίτηση για την έκδοση προδικαστικής αποφάσεως, την οποία υπέβαλε το Juzgado de lo Mercantil no 1 de Alicante (Ισπανία) στις 11 Οκτωβρίου 2010 — Celaya Emparanza y Galdos Internacional SA κατά Proyectos Integrales de Balizamientos SL
   (Υπόθεση C-488/10)
   ()
   2010/C 346/56
   Γλώσσα διαδικασίας: η ισπανική
   
      Αιτούν δικαστήριο
   
   Juzgado de lo Mercantil
   
      Διάδικοι στην υπόθεση της κύριας δίκης
   
   
      Ενάγουσα: Celaya Emparanza y Galdos Internacional SA.
   
      Καθής: Proyectos Integrales de Balizamientos SL
   
      Προδικαστικά ερωτήματα
   
   
               1)
            
            
               Στο πλαίσιο διαφοράς που αφορά την προσβολή του αποκλειστικού δικαιώματος που παρέχει καταχωρισμένο κοινοτικό σχέδιο ή υπόδειγμα, εκτείνεται το δικαίωμα απαγορεύσεως σε τρίτους να χρησιμοποιούν το εν λόγω σχέδιο ή υπόδειγμα, το οποίο προβλέπεται από το άρθρο 19, παράγραφος 1, του κανονισμού (ΕΚ) 6/2002 (1) του Συμβουλίου, της 12ης Δεκεμβρίου 2001, για τα κοινοτικά σχέδια και υποδείγματα (EE 2002, L 5, σ. 1), σε οιονδήποτε τρίτον ο οποίος χρησιμοποιεί άλλο σχέδιο ή υπόδειγμα που δεν προκαλεί στον ενημερωμένο χρήστη διαφορετική συνολική εντύπωση, ή αποκλείει, αντιθέτως, τον τρίτο ο οποίος χρησιμοποιεί μεταγενέστερο κοινοτικό σχέδιο ή υπόδειγμα που καταχωρίσθηκε προς όφελός του, ενόσω αυτό δεν ακυρώνεται;
            
         
               2)
            
            
               Είναι ανεξάρτητη η απάντηση στο προηγούμενο ερώτημα από την πρόθεση του τρίτου ή ποικίλλει ανάλογα με τη συμπεριφορά αυτού, όπου το αποφασιστικό κριτήριο είναι ότι ο εν λόγω τρίτος κατέθεσε και καταχώρισε το κοινοτικό σχέδιο ή υπόδειγμα αφού έλαβε το έγγραφο οχλήσεως που απέστειλε ο δικαιούχος του προγενεστέρου κοινοτικού σχεδίου ή υποδείγματος για να πάψει αυτός να εμπορεύεται προϊόν επειδή έτσι προσβάλλονται τα δικαιώματα που απορρέουν από το εν λόγω προγενέστερο σχέδιο ή υπόδειγμα;
            
         
      (1)  EE 2002, L 3, σ. 1.